Volonterske poruke i priče iz Knjaževca

PRVA PORUKA

Život je neprocenjiv. Pomoć starijim ljudima da u vreme pandemije virusa korona žive dostojanstveno, velika je privilegija. Zbog toga ja želim da budem jedan od mnogih koji će im u tome pomoći. Biti koristan ne samo sebi već i drugima, vrhunsko je delo čovekoljublja. Osim realne opasnosti od virusa korona prisutna je opasnost od nemara, nebrige i bespomoćnosti mnogih dobrih, ostarelih ljudi koji su u svojoj mladosti bili radni, vredni i pomagali su onima kojima je pomoć bila potrebna. Sebe smatram naslednikom njihove humanosti. Organizacija Crvenog krsta Knjaževac mi je omogućila da načinim iskorak, da pomognem, pokažem razumevanje, brigu i uspostavim poverenje kod nekoliko starijih, mudrih ljudi koji ne mogu sami, bez tuđe pomoći, u ovom za sve nas teškom vremenu. Uzajamno poverenje i poštovanje koje između nas postoji trajaće još dugo posle kraja ove nevolie. Zauvek će u mom sećanju biti urezani njihovi iskreni pogledi puni pitanja i očekivanja. Njihov nesiguran hod, drhtavi glas pun zahvalnosti i nade, ispružene, naborane ruke, radi ohrabrenja i vera u bolje dane i srećnije sutra za sve nas. Pogotovo za njihovu decu i decu njihove dece.

U ime života poručujem svima:

Budimo zajedno sada kada je teško. Darujmo ljubav. Širimo radost oko sebe. Mladi za starije, stariji za mlade, jedni uz druge i jedni za druge. Obasipajmo svet plemenitim idejama, mudrim mislima i humanim delima. Zasijajmo dobrotom. Osmehujmo se pod maskama. Preplavimo planetu lepotom. Ulijmo srcima veru, nadu i želju za životom. Za dostojansvenim životom. A kada maske padnu - pobedio je život. Meni je do toga stalo. A, vama?

DRUGA PORUKA

U ovoj vanrednoj situaciji, pomoć starijima od 65 godina koji žive sami je neophodna i potrebna, a ja je rado pružam jer sam u mogudnosti i osećam se odlično zbog toga.

U ovim teškim vremenima mnogima je potrebna pomoć. Starijima u karantinu potrebna je hrana, namirnice, sredstva za higijenu i dezinfekciju, lekovi, savet, informacija, razgovor... Sve ovo i još mnogo više - razumevanje, poverenje, empatiju i podršku pružaju volonteri i Crveni krst.

Danas, u ovoj nevolji izazvanoj virusom korona niko ne sme biti sam i zaboravljen. Zbog toga smo mi, volonteri Crvenog krsta tu za svakog od vas.

Volontiranje u Crvenom krstu Knjaževac, u jeku pandemije virusa korona, za mene predstavlja neprocenjivo životno iskustvo, zadovoljstvo i privilegiju.

Message from a volunteer:

Let's overcome this together, let's spread positivity and love. Let's show that even in this dark times someone cares, and that you are not alone. Let us bring back hope to those who lost it. Let's put smile on faces of ones that thought they were forgotten. Let's be there for each other, by each other, young for old and old for young. Let's fight this darkness with lights in our hearts, with new ideas, wise and positive thoughts, with direct action and compassion for people around us. Doing all of this is very important to me. Is this important for you too?

Volunteering in Red Cross, in the midst of midst of corona virus pandemic, was priceless life experience, pleasure and privilege that taught me valuable lesson about importance of being here for each other because sometimes that's all we need.

PRIČA

Starija gospođa kojoj svakog dana oko 13 časova donosim kuvani obrok iz “Narodne kuhinje" Crvenog krsta, uvek gleda kroz prozor i strpljivo čeka da dođem sa činijom kuvanog jela i polovinom hleba. Ima 81 godinu, dijabetes, visok krvni pritisak, problem sa kičmom i nogama, teško se kreće, ne vidi jasno, slabo čuje...Jednog dana je umesto kapi za oči u oko ukapala alkohol za dezinfekciju ruku jer su flašice bile sličnog oblika. Bol u oku je bio jak i posle mnogo ispiranja vodom i mazanja mašću, oko je bilo iritirano a inače slab vid još slabiji. Nije želela u bolnicu, lekaru, iz straha od korona virusa. Sve što je poželela su njene omiljene biljne bombone, koje stoje u činijci pored televizora, a koje su joj nestale. Bilo joj je potrebno tako malo da ublaži bol, oseti mir i zadovoljstvo koji joj je donosio miris i ukus omiljenih bombona. Odmah sam joj ispunio tu želju, sa radošću. Kada sam joj pružio kesicu bombona, uz bolan osmeh sa suzama u očima rekla mi je da usamljenost lakše podnosi uz poznate ukuse i mirise, kao i uz omiljene melodije evergrin muzike sa radija...

Ovo je samo jedna naizgled nevažna situacija u mnoštvu drugih, težih, komplikovanijih i zahtevnijih sa kojima sam se sretao proteklih dana, u doba korone, dajući sve od sebe da pomognem svima koliko je u mojoj moći.

Drago mi je što sam uspeo da shvatim i razumem njene, i potrebe ostalih dragih ljudi, koje sam upoznao u ovoj nevolji. Iako naizgred bespomoćni u ovoj situaciji oni imaju volju i snagu da je prevaziđu i nastave dalje. Neki od njih sa dubokim ožiljcima na duši ali sa zahvalnošću na pokazanoj pažnji, pomoći i brizi za njih i njihove živote.

Ja sam kao volonter Crvenog krsta Knjaževac uspeo da im u tome pomognem, da izgradim odnos poverenja među nama i osećaj sigurnosti. Trudio sam se da im ulepšam ow siw svakodnevicu, da ih razveselim i nasmejem duhovitim šalama. Ovi ljudi kojima ja pomažem znaju da u svakom trenutku mogu da se oslone na mene lično ili potraže pomoć i podršku od Crvenog krsta Knjaževac. Mnogi od njih spavaju na jastuku sa slikama svoje dece, u mislima su sa njima, a mene oslovljavaju sa sine moj. Veće priznanje od toga meni nije potrebno i zbog toga se osećam odlično.